Държавен вестник, бр. 79, 2009 г., стр. 39

БРОЙ  79	
Д Ъ Р Ж А В Е Н  В Е С Т Н И К 	
СТР.  39  
НАРЕДБА № 21 
от 24 септември 2009 г.
за условията и реда за предоставяне на без­
възмездна финансова помощ по мярка 1.1. 
„Публична помощ за постоянно прекратяване 
на риболовни дейности“ по Приоритетна ос 
№ 1 „Мерки за приспособяване на българския 
риболовен флот“ по Оперативната програма 
за развитие на сектор „Рибарство“ на Репуб­
лика България, финансирана от Европейския 
фонд по рибарство за периода 2007 – 2013 г.
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат услови­
ята и редът за предоставяне на безвъзмездна 
финансова помощ по мярка 1.1. „Публична 
помощ за постоянно прекратяване на риболов­
ни дейности“ по Приоритетна ос № 1 „Мерки 
за приспособяване на българския риболовен 
флот“ по Оперативната програма за разви­
тие на сектор „Рибарство“ (2007 – 2013) на 
Република България (ОПРСР), финансирана 
от Европейския фонд по рибарство (ЕФР).
Чл. 2. Подпомагат се проекти, които допри­
насят за постигане целта на мярката: приспо­
собяване риболовното усилие на българския 
риболовен флот в съответствие с наличните 
и достъпни ресурси и съобразно капацитета 
на риболовния флот.
Чл. 3. Безвъзмездната финансова помощ 
по тази наредба се предоставя при спазване 
изискванията на Регламент на Съвета (ЕO) 
№ 1198/2006 от 27 юли 2006 г. за Европейския 
фонд по рибарство (ОВ, 15.08.2006, L 223), 
публикуван на български език в Специално 
издание 2007 г. на Официален вестник, глава 
04 – Рибарство, том 09, стр. 224, и на Регла­
мент на Комисията (ЕO) № 498/2007 от 26 
март 2007 г. (ОВ, 10.05.2007, L 120) за опре­
деляне на подробни правила за прилагането 
на Регламент на Съвета (ЕO) № 1198/2006 и 
Регламент на Съвета (ЕО) № 2371/2002 от­
носно трайното опазване и експлоатацията 
на рибните ресурси в рамките на Общата 
политика по рибарство и аквакултура на ЕС 
(OВ, 27.08.2002, C 203 E).
Чл. 4. (1) За всяка мярка от Приоритетна 
ос № 1 „Мерки за приспособяване на бъл­
гарския риболовен флот“ се кандидатства с 
отделен проект.
(2) За финансово подпомагане по реда на 
тази наредба с нов проект се кандидатства 
след извършване на окончателното плащане 
по предходен проект. 
(3) Кандидатите за финансово подпомага­
не могат да кандидатстват едновременно по 
повече от една мярка от Приоритетна ос № 1 
с отделни проекти съгласно условията и реда 
за предоставяне на безвъзмездна финансова 
помощ по съответните наредби за прилагане 
на ОПРСР.
Г л а в а  в т о р а
УСЛОВИЯ ЗА ПРЕДОСТАВЯНЕ НА БЕЗ­
ВЪЗМЕЗДНА ФИНАНСОВА ПОМОЩ 
Раздел І
Обхват на дейностите
Чл. 5. Безвъзмездна финансова помощ 
сe предоставя за премии на собственици 
на риболовни кораби по следните сектори, 
посочени в заявлението за кандидатстване 
съгласно приложение № 1:
1. сектор 01: Нарязване на риболовния 
кораб за скрап;
2. сектор 02: Пренасочване на риболовния 
кораб за извършване на дейности, различни 
от риболов:
дейност 1: пренасочване на риболовния 
кораб за нуждите на туризма;
дейност 2: пренасочване на риболовния 
кораб за създаване на кораб-музей;
дейност 3: пренасочване на риболовния 
кораб за целите на обучение;
3.  сектор 03: пренасочване на риболовния 
кораб за създаване на изкуствени рифове.
Раздел ІІ
Финансови условия
Чл. 6. Безвъзмездната финансова помощ 
се предоставя в рамките на наличния бюджет 
въз основа на финансовото разпределение, 
посочено в глава 7 на ОПРСР.
Чл. 7. (1) Безвъзмездната финансова помощ 
е в размер до 100 % от размера на изчислените 
премии, от които 75 % се осигуряват от ЕФР 
и 25 % от държавния бюджет на Република 
България.
(2) За публична помощ, отпускана в случай 
на планове за приспособяване на риболовно­
то усилие, когато те са част от планове за 
възстановяване на запасите, 85 % от размера 
на премията са принос от ЕФР и 15 % – от 
държавния бюджет на Република България.
Чл. 8. Размерът на публична помощ за 
постоянно прекратяване на риболовните дей­
ности се установява, като се взема предвид 
най-благоприятната стойност на база въз­
растта и тонажа на кораба, изразена в бруто 
тонаж (GT). 
Чл. 9. (1) Размерът на финансовата помощ 
се изчислява съгласно реда и условията, ука­
зани в приложение № 2.
(2) Намаляване на размера на безвъзмезд­
ната финансова помощ по ал. 1 се допуска 
само при процедура на ограничен бюджет 
по чл. 25.
Чл. 10. Изплащането на безвъзмездната 
финансова помощ е еднократно за един ри­
боловен кораб за целия програмен период.